section_heading: Modernizacija u podseriju 2062.1
paragraph_text: Upravljačnica je rekonstruirana i produljena te opremljena električnim grijanjem i rashladnim uređajem. Ugrađeni su novi upravljački stolovi poboljšane preglednosti i ergonomije, dok su upravljačka mjesta opremljena novim udobnim sjedalima.Švaljek, Ivan; Kožulj, Tomislav, Bošnjak, Miljenko: Tehničko-eksploatacijski pokazatelji i značajke vučnih vozila Hrvatskih željeznica, 1. izd., Hrvatske željeznice, Zagreb, 2003., ISBN 953-62781-0-3, str. 117 – 132 Pogonski sklop, sastavljen od dizelskog motora, kompresora te glavnog i pomoćnog generatora ostao je nepromijenjen, tako da su modernizirane lokomotive zadržale jednaku snagu i vučne značajke kao standardne lokomotive serije HŽ 2062. Zbog ugradbe dopunske opreme, modernizirane lokomotive su masivnije od izvorne podserije te njihova ukupna masa iznosi 104,5 t.